Szent György vértanú emlékére a martonosi pravoszláv temetőben.
A kápolna kisebb egyházi építmény, melynek téglalap alapja félkörös kupolában végződik a keleti oldalon. A nyugati részen van a bejárat, mely fölött található a harangtorony. A kápolnát zsolnai cserép borította, melyet később sajnos hódfarkú tetőcserépre cseréltek, valamint egy, az épülethez nem illő tornácot is emeltek a nyugati oldalon, mellyel meglehetősen rontottak az épület értékén. A kápolna ikonosztáza hársfából készült, faragványok nélkül.
Kulturális értéke mellett a kápolna jelentősége abból is fakad, hogy ma is létező emléke az egyik leggazdagabb martonosi családnak, mely tetteivel hozzájárult a település gazdasági és kulturális fejlődéséhez.
CímMartonos